|  |  |
| --- | --- |
| Til Fødevarestyrelsens høringskreds |  |
| Høring om forslag til godkendelse af 11 fodertilsætningsstoffer og afvisning af godkendelse af to fodertilsætningsstoffer. Svarfrist senest **fredag den 28. november 2025** |  |

I henhold til artikel 9, stk. 2 i Europa-Parlamentets og Rådets Forordning 1831/2003 om fodertilsætningsstoffer er der stillet foreløbigt forslag om godkendelse af følgende fodertilsætningsstoffer:

1. Lacticaseibacillus huelsenbergensis DSM 115424 som fodertilsætningsstof til alle dyrearter (B.02).
2. L-histidin og L-histidinmonohydrochloridmonohydrat, som fodertilsætningsstoffer produceret med Corynebacterium glutamicum KCCM 80389, til alle dyrearter (B.03).
3. Bacillus velezensis CECT 5940 som fodertilsætningsstof til æglæggende fjerkræ og Bacillus velezensis CECT 5940 som fodertilsætningsstof til slagtekyllinger og kyllinger opdrættet til æglægning (B.08).
4. Duddingtonia flagrans NCIMB 30336 som fodertilsætningsstof til græssende dyr af kvæg, får og geder, bortset fra til mælkeproduktion, og til græssende dyr af kameler, hjortedyr, heste, svin og kaniner (B.09).
5. Æterisk patchouliolie fra Pogostemon cablin Benth. som fodertilsætningsstof til alle dyrearter (B.15).
6. Weizmannia faecalis DSM 32016 som fodertilsætningsstof til alle slagtekyllinger, opdrættet til avl og æglægning samt prydfugle (B.18).
7. Thujon-koncentrat i æterisk olie af spansk salvie (B.19).
8. Bakteriestamme DSM 11798 af Eggerthellaceae-familien som fodertilsætningsstof til svin, fjerkræ og prydfugle (B.20).

​ I henhold til artikel 9, stk. 2 i Europa-Parlamentets og Rådets Forordning 1831/2003 om fodertilsætningsstoffer er der stillet foreløbigt forslag om afvisning af godkendelse af følgende fodertilsætningsstoffer:

1. Ginsengekstrakt fra Panax ginseng C.A. Meyer som fodertilsætningsstof til katte og hunde (B.06).
2. Stor burreekstrakt fra Arctium lappa L. som fodertilsætningsstof til katte og hunde (B.10).

Forslagene forventes sat til afstemning i EU-Kommissionen i den Stående Komité for Planter, Dyr, Fødevarer og Foder, afdelingen for Dyreernæring på møde den 1.-2. december 2025.

Fødevarestyrelsen beder om eventuelle bemærkninger til forslagene senest **fredag den 28. november 2025**

Høringssvar sendes pr. e-mail til [29@fvst.dk](mailto:29@fvst.dk), [krr@fvst.dk](mailto:krr@fvst.dk) og [karne@fvst.dk](mailto:karne@fvst.dk).

**Om høringsfrister**

Fødevarestyrelsen gør opmærksom på, at de fastlagte procedurer for forslag til behandling i Kommissionens komitéer (komitésager) normalt gør det nødvendigt at fastsætte meget korte tidsfrister for afgivelse af høringssvar.

Forslag til afstemning i komiteprocedure kan ifølge forretningsordenen for Den Stående Komite for Planter, Dyr, Fødevarer og Foder - PAFF - påregnes fremsendt fra Kommissionen to uger før afstemningen. Ofte vil fristen være maksimalt 2 arbejdsdage til afgivelse af høringssvar.

Fødevarestyrelsen gør sit yderste for at give høringsparterne så lang høringsfrist som muligt inden for de givne rammer.

Med venlig hilsen

Kristina Rørbo